РЕГЛАМЕНТ (ЕО) № 439/2009 НА СЪВЕТА
от 23 март 2009 година
относно сключването на споразумение между Европейската общност и правителството на Руската федерация за сътрудничество в областта на рибарството и опазването на живите морски ресурси в Балтийско море
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 във връзка с член 300, параграф 2 и параграф 3, първа алинея от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Общността и правителството на Руската федерация договориха и парафираха споразумение за сътрудничество в областта на рибарството и опазването на живите морски ресурси в Балтийско море.
(2)
Споразумението предвижда тясно сътрудничество между страните, основаващо се на принципа на справедливостта и общия интерес за целите на опазването, устойчивата експлоатация и управлението на трансгранично преминаващите, свързаните и зависимите запаси в Балтийско море.
(3)
В интерес на Общността е да одобри посоченото споразумение,
ПРИЕ НАСТОЯЩИЯ РЕГЛАМЕНТ:
Член 1
Споразумението между Европейската общност и правителството на Руската федерация за сътрудничество в областта на рибарството и опазването на живите морски ресурси в Балтийско море се одобрява от името на Общността.
Текстът на споразумението е приложен към настоящия регламент.
Член 2
Председателят на Съвета се упълномощава да посочи лица, оправомощени да подпишат споразумението, за да обвържат Общността.
Член 3
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 март 2009 година.